****

**GKP ČAKOM d.o.o.**

**Mihovljanska 10, Mihovljan**

**OIB: 14001865632**

**MB: 01092740**

Klasa: 406-03/23-01/22

Ur. broj: 2109-74-03/1-23-4

Mihovljan, 16.03.2023.

**JN-123/23**

**Predmet nabave: CRNI SPREMNICI ZA MIJEŠANI KOMUNALNI OTPAD zapremnine 120 l 500 kom i 80 l 300 kom**

**Odgovor na 1. Zahtjev za izmjenu poziva na dostavu ponuda**

Naručitelj GKP ČAKOM d.o.o. je dana 15.03.2023. godine putem elektroničke pošte primio zahtjev gospodarskog subjekta za izmjenom Poziva na dostavu ponuda kako slijedi:

*“Poštovane,*

*Vezano za vaš poziv na dostavu ponuda u postpuku jednostavne nabave za predmet nabave: Crni spremnici za miješani komunalni otpad, zapremnine 120 i 500 kom i 80 l 300 kom, evidencijski broj nabave: JN-123/23 molimo vas izmjenu u sljedećim stavkama poziva:*

***1.     U točci 4.2.1. poziva za dostavu ponuda traženo je sljedeće:***

*Ponuditelji moraju dokazati Naručitelju da je roba koju nude u skladu sa zahtjevima u pogledu opisa predmeta nabave i minimalnih tehničkih karakteristika opisanih u Prilogu V. Tehničke specifikacije crnih spremnika za MKO zapremnine 120 litara 500 kom i Prilogu VI. Tehničke specifikacije crnih spremnika za MKO zapremnine 80 litara 300 kom.*

*Ponuditelji su dužni uz ponudu dostaviti:*

***- uzorke nuđenih proizvoda****. Ponuditelji dostavljaju jedan crni spremnik za MKO zapremnine 120 l i jedan crni spremnik za MKO zapremnine 80 l sukladno odredbama točke 5.3.1. ovog Poziva na dostavu ponuda. Dostavljenim uzorcima najpovoljniji ponuditelj treba nedvojbeno dokazati da nuđena roba odgovora traženim minimalnim karakteristikama proizvoda opisanim u Prilogu V. Tehničke specifikacije crnih spremnika za MKO zapremnine 120 litara 500 kom i Prilog VI. Tehničke specifikacije crnih spremnika za MKO zapremnine 80 litara 300 kom Autentičnost uzoraka nuđenih proizvoda i sukladnost s traženim minimalnim karakteristikama predmeta nabave ocijenit će stručne osobe Naručitelja tijekom postupka pregleda i ocjene ponuda. Dostavljeni uzorci su gratis. Naručitelj ne nadoknađuje troškove ponuditelju za dostavljene uzorke.*

*Uzorak ne mora imati na tijelu spremnika otisnut:*

* *serijski broj spremnika (6 znamenki)*
* *logotip GKP ČAKOM d.o.o.*
* *natpis GKP ČAKOM d.o.o.*
* *natpis “miješani komunalni otpad”*

*Uzorak ne mora imati na poklopcu otisnut natpis: “zabranjeno odlagati vruci pepeo”.*

*Ponuda ponuditelja koji uz ponudu ne dostavi uzorke za obje vrste spremnika odbiti će se kao nepotpuna.*

*Ponuda ponuditelja čiji uzorci ne odgovaraju u svim tehničkim karakteristikama traženim karakteristikama za obje vrste spremnika odbiti će se kao nepravilna.*

*Uzorci spremnika ostaju kod naručitelja do potpisivanja ugovora s odabranim ponuditeljem. Nakon potpisivanja ugovora svi ponuditelji, osim odabranog ponuditelja, mogu u vlastitom aranžmanu i o vlastitom trošku preuzeti svoje uzorke u sjedištu naručitelja.*

*Uzorci odabranog ponuditelja ostaju u sjedištu naručitelja tako dugo dok se ne izvrši primopredaja kompletne ugovorene količine spremnika. Nakon preuzimanja kompletne ugovorene količine spremnika odabrani ponuditelj može u vlastitom aranžmanu i o vlastitom trošku preuzeti svoje uzorke u sjedištu naručitelja.*

*Naručitelj će prilikom isporuke usporediti isporučene spremnike s dostavljenim uzorcima odabranog ponuditelja. Roba koja tehničkim osobinama i kvalitetom odgovora dostavljenim uzorcima će biti preuzeta, a roba koja u bilo kojoj specifikaciji odudara od uzorka na štetu naručitelja, će se odbiti i neće biti preuzete. Trošak povrata odbijene robe snosi odabrani ponuditelj.*

*Ukoliko dođe do odbijanja preuzimanja i povrata robe naručitelj ima pravo raskinuti ugovor, naplatiti garanciju za dobro izvršenje posla i tražiti naknadu štete.*

***Molimo vas izmjenu točke 4.2.1. odnosno brisanje navedene točke poziva iz sljedećih razloga:***

*Poziv za dostavu ponuda upućen je datuma 15.03.2023.g. a rok za dostavu ponuda kao i dostavu uzorka je samo 6 dana od objave donosno do 21.03.2023.g.. Ponuditeljima ste ostavili prekratak rok za dostavu uzoraka jer isti moraju biti naručeni kod proizvođača te je nerealan rok od 6 dana za dostavu istih. Nadalje u točci 2.3. poziva zahtjevate sljedeće:*

*Ponuditelj je obvezan uz ponudu dostaviti i katalog, brošuru  ili drugi dokument u kojem su navedena  tehnička obilježja ponuđenog predmeta nabave, a koja odgovaraju uvjetima traženim u Prilogu V. Tehničke specifikacije crnih spremnika za MKO zapremnine 120 litara 500 kom i Prilogu VI. Tehničke specifikacije crnih spremnika za MKO zapremnine 80 litara 300 kom. Ukoliko se sva tehnička obilježja ne mogu dokazati navedenim dokumentima, naručitelj će prihvatiti i izjavu proizvođača ili prodavača kojom se potvrđuje da ponuđeni predmet nabave udovoljava traženim tehničkim specifikacijama.*

*Sljedom navedenoga zahjevate dostavi kataloga, brošure  ili drugi dokument u kojem su navedena  tehnička obilježja ponuđenog predmeta nabave (izjava proizvođača ili prodavača) u kojem se garantira isporuka svih traženih tehničkih karakteristika ne razumijemo zašto ukoliko zahtjevate dostavu uzorka tražite i dodatno dostavu pisanog dokaza da kante zadovoljavaju tražene tehničke karakteristike.*

*Sljedom navedenoga molimo da brišete točku 4.2.1 ili produžite rok za dostavu uzorka za min. 20 dana kako bi ponuditelji imali dovoljno vremena za dostavu uzoraka.*

1. ***U prilogu VI. Tehničke specifikacije crnih spremnika za MKO zapremnine 80 i 120 lit. zahtjevate sljedeće:***

*Spremnici 80 lit.*

*Redni broj 3. Nosivost minimalno 40 lit. naime sukladno normi EN 840-1 navedeno je točan izračun nosivosti kante u omjerima 0,4 kg/1 lit. te 80 lit kante moraju imati minimalnu novisvost 0,4 kg x 80 lit = 32 kg, sljedom navedenome molimo vas izmjenu sa min. 40 kg na min. 32 kg.*

*Pod rednim brojem 33. poklopac učvršćen na tijelo spremnika u minimalno 3 točke – molimo izmjenu na sljedeći način: poklopac učvršćen na tijelo spremnika u minimalno 2 točke kako biste omogućili nuđenje spremnika više različitih renomiranih europskih proizvođača i kako biste proveli učinkovitu javnu nabavu a u svrhu ekonomičnosti trošenja javnih sredstava a ne da se na navedeni poziv može javiti samo jedan proizvođač.*

*Nadalje navodimo da za spremnik 120 lit. niste naveli tehnički opis predmeta nabave.*

*U očekivanju vašeg odgovora pozdravljam vas s poštovanjem“*

Naručitelj daje odgovor na Zahtjev gospodarskog subjekta kako slijedi:

**Ad.1.)** Naručitelj ne prihvaća prijedlog gospodarskog subjekta za brisanjem cijele točke 4.2.1. Poziva na dostavu ponuda te i nadalje traži dostavu uzorka u skladu s Pozivom, međutim, smatra osnovanim zahtjev za produljenje roka za dostavu ponude, pa time i uzorka na način da rok dostave poziva s 21.03.2023. godine do 10:00 sati produljuje do **27.03.2023. godine** **do 10:00 sati** te će u tom pravcu izmijeniti Poziv na dostavu ponuda.

Naručitelj ostaje kod zahtjeva za dostavom kataloga, brošure  ili drugog dokumenta u kojem su navedena  tehnička obilježja ponuđenog predmeta nabave, a koja odgovaraju uvjetima traženim u Prilogu V. Tehničke specifikacije crnih spremnika za MKO zapremnine 120 litara 500 kom i Prilogu VI. Tehničke specifikacije crnih spremnika za MKO zapremnine 80 litara 300 kom. Ukoliko se sva tehnička obilježja ne mogu dokazati navedenim dokumentima, naručitelj će prihvatiti i izjavu proizvođača ili prodavača kojom se potvrđuje da ponuđeni predmet nabave udovoljava traženim tehničkim specifikacijama, sve kako je traženo točkom 2.3. Poziva na dostavu ponuda.

**Ad.2.)** Naručitelj smatra osnovanim zahtjev gospodarskog subjekta za izmjenom stavke 3. Tehničkih specifikacija za spremnike od 80 l na način da se izmjeni nosivosti spremnika od 80 l sa min. 40 kg na min. 32 kg, tako da stavka 3. sada glasi:

***3. nosivost minimalno – 32 kg***

Naručitelj smatra osnovanim zahtjev gospodarskog subjekta za izmjenom stavke 33. Tehničkih specifikacija za obje vrste spremnika na način da se specifikacija poklopac učvršćen na tijelo spremnika u minimalno 3 točke mijenja u poklopac učvršćen na tijelo spremnika u minimalno 2 točke, tako da stavka 33. sada glasi:

***33. poklopac učvršćen na tijelo spremnika u minimalno – 2 točke***

Nije točan navod gospodarskog subjekta da Naručitelj za spremnik 120 lit. nije naveo tehnički opis predmeta nabave. Naime, isti je naveden kao prilog V. *Tehničke specifikacije crnih spremnika za MKO zapremnine 120 litara 500 kom* na stranicama 15. i 16. Poziva na dostavu ponuda.

Naručitelj će objaviti 1. Izmjenu poziva na dostavu ponuda na svojoj web stranici na isti način kao i prvotni Poziv na dostavu ponuda.

Stručno povjerenstvo za

provođenje postupaka jednostavne nabave